Document ID: 32004R0839

Komisjoni määrus (EÜ) nr 839/2004,
28. aprill 2004,
millega määratakse kindlaks seniste ettevõtjate ajutiste individuaalsete kvootide ja uute ettevõtjate ajutiste koguste suhtes kohaldatavad korrigeerimiskoefitsiendid seoses ettenähtud täiendava kogusega, pidades silmas banaanide impordilitsentside väljaandmist 2004. aasta mais
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse komisjoni 28. aprilli 2004. aasta määrust (EÜ) nr 838/2004 banaanide ühendusse importimise üleminekumeetmete kohta seoses Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemisega, [1] eriti selle artikli 6 lõiget 2 ja artikli 7 lõiget 2,
ning arvestades järgmist:
(1) Määrusega (EÜ) nr 838/2004 määrati kindlaks saadaolev kogus litsentside väljaandmiseks 2004. aasta mais, pidades silmas 87000 tonni banaanide importi uutesse liikmesriikidesse, mis on jaotatud 72210 tonniks senistele ettevõtjatele ja 14790 tonniks uutele ettevõtjatele. Selleks, et tagada nimetatud kogusest kinnipidamine, ja seoses riiklike ametiasutuste poolt esitatud teabega, on ülalnimetatud määruse artikli 6 lõikes 2 ja artikli 7 lõikes 2 sätestatud, et vastavalt olukorrale tuleb määrata kas seniste ettevõtjate ajutiste individuaalsete erikvootide või uute ettevõtjate poolt taotletavate ajutiste erikoguste suhtes kohaldatavad korrigeerimiskoefitsiendid.
(2) Riiklike ametiasutuste poolt esitatud teabe kohaselt ulatuvad seniste ettevõtjate ajutised individuaalsed erikvoodid kokku 574641,501 tonnini. Uute ettevõtjate poolt taotletavad ajutised erikogused ulatuvad kokku 203401,506 tonnini.
(3) Korrigeerimiskoefitsiendid, mida kohaldatakse eesmärgiga kindlaks määrata kogused, mille suhtes võib mai alguses taotletud impordilitsentsid välja anda, tuleks seega määrata vastavalt senistele ja uutele ettevõtjatele.
(4) Selleks, et importijad saaksid esitada litsentsitaotlusi 2004. aasta mai alguses, peab käesolev määrus jõustuma kohe,
ON VASTU VÕTNUD KÄESOLEVA MÄÄRUSE:
Artikkel 1
Saadaoleva koguse puhul, mille kohta võib 2004. aasta mais anda välja litsentse banaanide importimiseks uutesse liikmesriikidesse, mis on kindlaks määratud määruse (EÜ) nr 838/2004 artiklis 5:
a) ülaltoodud määruse artikli 6 lõikes 2 osutatud iga senise ettevõtja ajutise individuaalse erikvoodi suhtes kohaldatav korrigeerimiskoefitsient on 0,67019;
b) ülaltoodud määruse artikli 7 lõikes 2 osutatud iga uue ettevõtja poolt taotletud ajutise erikoguse suhtes kohaldatav korrigeerimiskoefitsient on 0,25073.
Artikkel 2
Käesolev määrus jõustub 1. mail 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. aprill 2004

Labels: 3
17